တန်ဆောင်မုန်းမိုးစွေ ကျွဲအိုနွားအိုသေ

တန်ဆောင်မုန်းမိုးစွေ ကျွဲအိုနွားအိုသေ သည် မြန်မာဆိုရိုးစကား ဖြစ်သည်။ အထူးသဖြင့် အညာဒေသတွင် အသုံးများသည်။

အဓိပ္ပာယ်

တန်ဆောင်မုန်းမိုးစွေ ကျွဲအိုနွားအိုသေ ဆိုသည်မှာ တန်ဆောင်မုန်းလတွင် မိုးသည် ရက်ဆက်မပြတ် ရွာသွန်းပါက အသက်အရွယ်ကြီးရင့်သော ကျွဲနှင့် နွားများ အအေးဒဏ်ကို မခံနိုင်ဘဲ သေဆုံးတတ်သည်ဟု ဆိုလိုသည်။ ဤဆိုရိုးစကားသည် တန်ဆောင်မုန်းလ၏ ရာသီဥတုနှင့် တိရစ္ဆာန်များအပေါ် သက်ရောက်မှုကို ဖော်ပြသည်။ တန်ဆောင်မုန်းလသည် မိုးနှောင်းကာလဖြစ်ပြီး ရာသီဥတု အေးမြစပြုချိန်ဖြစ်သည်။ ထိုအချိန်တွင် မိုးများ ရက်ဆက်ရွာသွန်းပါက အအေးဒဏ်ကို မခံနိုင်သော ကျွဲအိုနွားအိုများ သေဆုံးတတ်သည်။ အထူးသဖြင့် အညာဒေသတွင် ကျွဲနွားများကို အဓိက မွေးမြူကြသောကြောင့် ဤဆိုရိုးစကားသည် ထိုဒေသနှင့် ပို၍ သက်ဆိုင်သည်။ မိုးစွေ ဆိုသည်မှာ မိုး ရက်ဆက်မပြတ် ရွာသွန်းခြင်းကို ဆိုလိုသည်။

တန်ဆောင်မုန်းလ

တန်ဆောင်မုန်းလသည် မြန်မာပြက္ခဒိန်၏ အဋ္ဌမလဖြစ်ပြီး အောက်တိုဘာလနှင့် နိုဝင်ဘာလအတွင်း ကျရောက်သည်။

ကိုးကားချက်များ

   တန်ဆောင်မုန်းမိုးစွေ ကျွဲအိုနွားအိုသေ ဟူသော စကားကဲ့သို့ မိုးစွေ နေသည်။ [၁၃၃၃] မြဝတီ၊ ၁၉၊ ၈။ ၇၉။

ကိုးကား

Category:မြန်မာဆိုရိုးစကားများ